Димитровград (Русия)
Димитровград () е град в Русия, административен център на Мелекески район в Уляновска област. Населението му към 1 януари 2018 е 115 253 души.

История 
Селището е основано през 18 век като Мелекесс по едноименната река. На 15 юли 1972 г. името на града е сменено на Димитровград в чест на 90-годишнината от рождението на българския комунистически лидер Георги Димитров.

География 

Градът е разположен на левия бряг на Куйбишевското водохранилище при вливането на река Болшой Черемшан. Намира се на 100 км от областния център Уляновск и на 130 км от град Самара.

Икономика 

Град Димитровград е промишлен център, в който е развито машиностроенето, атомната енергетика и текстилната промишленост.

Побратимени градове 
  Димитровград, България
  Дрогобич, Украйна
  Лида, Беларус
  Алексин, Тулска област
  Обнинск, Калужка област
  Кайраккум, Таджикистан
  Кузнецк, Пензенска област

Източници

Външни препратки 
 Сайт на димитровградската градска администрация

Източници 

Градове в Уляновска област
Георги Димитров
Градове на Волга